મોદીએ કહ્યું કે, હા હું નીચ જાતિમાંથી આવું છું. અમે દલિતો, આદિવાસીઓ , ઓબીસી કોમ્યુનિટીઝ વચ્ચે રહ્યાં છીએ. પરંતુ આવી ભાષા અમે નથી શીખ્યા. પરંતુ નીચ જાતિના કહીને કોંગ્રેસે ગુજરાતનું અપમાન કર્યું છે. જેનો ગુજરાતીઓ આગામી નવમી અને ચૌદમી તારીખે ઈવીએમમાં કમળનું બટન દબાવીને આપશે. મોદીએ મણીશંકર ઐય્યરના નીચના નિવેદન સામે કહ્યું કે, મેં એક પણ એવું કામ એવું નથી કર્યું. છતાં કોંગ્રેસના હતાશ લોકો આપણને નીચ જાતિના કહી રહ્યાં છે તેનો જવાબ કોઈ પણ નિવેદન, ટ્વિટર કે કોઈપણ રીતે ન આપતાં. આપ સૌને વિનંતી છે કે ગુજરાતીઓનું અપમાન કરનારા આ લોકોને આપ સૌ નવમી અને ચૌદમી તારીખે કમળના નિશાન પર બટન દબાવીને રોષ વ્યક્ત કરજો અને સાબિત કરી આપજો કે ગુજરાતીઓને ગાળો આપનારાના કેવા હાલ થાય છે. કોંગ્રેસ પર પ્રહાર કરતાં મોદીએ કહ્યું કે, કોંગ્રેસે દરેક કામને અટકાના, લટકાના અને ભટકાનાથી કામ કર્યું. જેમાં આપણી નર્મદા યોજનાનું કામ અટકાવી ભટકાવી અને લટકાવી રાખ્યું હતું. અમારો સ્કેલ ખૂબ મોટો છે. અમારો મંત્ર છે કે, અમારી સ્કિલ, સ્કેલ અને સ્પીડના મંત્રથી અમારી સરકાર કામ કરે છે. સંડાસનું નામ ઈજ્જત ઘર નામ યુપીમાં આપવામાં આવ્યું છે. જે કોંગ્રેસને ક્યારે નહીં ખબર પડે. કોંગ્રેસ હતાશ અને નિરાશ થઈ ગઈ છે. ચારે બાજુથી સાફ થઈ ગઈ છે.